Hotărârea Tribunalului (Camera a opta) din 5 octombrie 2012 – Evropaïki Dynamiki/Comisia
(Cauza T-591/08)
„Contracte de achiziții publice de servicii – Procedură de cerere de ofertă – Prestare de servicii informatice – Clasarea unui ofertant pe poziția a doua în cadrul unei proceduri în cascadă – Acțiune în anulare – Cauze de excludere din procedura de cerere de ofertă – Conflict de interese – Obligația de motivare – Eroare vădită de apreciere – Egalitate de tratament – Răspundere extracontractuală”
1.                     Contracte de achiziții publice ale Uniunii Europene – Procedură de cerere de ofertă – Atribuirea contractelor – Excluderea
ofertantului în caz de neexecutare gravă a obligațiilor lor în cadrul unui alt contract – Condiție – Ofertant care a fost
sancționat administrativ în temeiul articolului 96 primul paragraf din Regulamentul financiar [Regulamentul nr. 1605/2002
al Consiliului, art. 93 alin. (1) lit. (f), art. 94. lit. (c) și art. 96 primul paragraf lit. (b)] (a se vedea punctele 34-37
și 40)
2.                     Contracte de achiziții publice ale Uniunii Europene – Procedură de cerere de ofertă – Obligația de respectare a principiului
egalității de tratament al ofertanților – Necesitatea de a asigura egalitatea de șanse și de a se conforma principiului transparenței
[Regulamentul nr. 1605/2002 al Consiliului, art. 89 alin. (1) și art. 97 alin. (1); Regulamentul nr. 2342/2002 al Comisiei,
art. 135-138] (a se vedea punctele 53-55, 92 și 93)
3.                     Procedură jurisdicțională – Cerere de sesizare a instanței – Cerințe de formă – Expunere sumară a motivelor invocate – Simplă
trimitere la anexe – Inadmisibilitate [Regulamentul de procedură al Tribunalului, art. 44 alin. (1)] (a se vedea punctul 66)
4.                     Acte ale instituțiilor – Motivare – Obligație – Întindere – Decizie, în cadrul procedurii de atribuire a unui contract de
achiziții publice de servicii, de a nu reține o ofertă – Obligația de comunicare, ca urmare a unei cereri scrise, a caracteristicilor
și a avantajelor legate de oferta reținută, precum și a numelui ofertantului căruia i s-a atribuit contractul [art. 253 CE;
Regulamentul nr. 1605/2002 al Consiliului, art. 100 alin. (2); Regulamentul nr. 2342/2002 al Comisiei, art. 149] (a se vedea
punctele 76-79, 130, 137 și 157)
5.                     Contracte de achiziții publice ale Uniunii Europene – Încheierea unui contract în urma unei cereri de ofertă – Criterii de
selecție – Evaluarea capacității candidaților de a furniza serviciile specificate – Criterii de atribuire – Evaluare comparativă
a caracteristicilor și a meritelor speciale ale ofertelor individuale – Operațiuni distincte și reguli diferite [Regulamentul
nr. 1605/2002 al Consiliului, art. 97 alin. (1) și (2); Regulamentul nr. 2342/2002 al Comisiei, art. 138] (a se vedea punctul
110)
6.                     Contracte de achiziții publice ale Uniunii Europene – Încheierea unui contract în urma unei cereri de ofertă – Puterea de
apreciere a instituțiilor – Control jurisdicțional – Limite (a se vedea punctul 158)
7.                     Procedură jurisdicțională – Invocarea de motive noi pe parcursul procesului – Condiții – Motiv nou – Noțiune [Regulamentul
de procedură al Tribunalului, art. 44 alin. (1) lit. (c) și art. 48 alin. (2)] (a se vedea punctul 190)
8.                     Răspundere extracontractuală – Condiții – Nelegalitate – Prejudiciu – Legătură de cauzalitate – Lipsa uneia dintre condiții –
Respingerea în întregime a acțiunii în despăgubire (art. 288 al doilea paragraf CE) (a se vedea punctul 199)
Obiectul
Pe de o parte, o cerere de anulare a Deciziilor Comisiei din 17 octombrie 2008 privind clasarea reclamantei, în ceea ce privește
ofertele prezentate de aceasta ca răspuns la procedura de cerere de ofertă intitulată „Tehnologia informațiilor în materie
statistică” având ca obiect servicii de asistență și dezvoltare a formatului schimbului de date și metadate statistice (SDMX)
(JO 2008/S 120-159017), ca fiind al doilea contractant în cadrul procedurii în cascadă pentru loturile nr. 2 și nr. 3, precum
și a tuturor deciziilor ulterioare aferente, inclusiv a deciziilor de atribuire a contractului altor ofertanți, clasați pe
prima poziție în cadrul procedurii în cascadă pentru aceste loturi, și, pe de altă parte, o cerere de daune interese
Dispozitivul
1)
Respinge acțiunea.
2)
Obligă Evropaïki Dynamiki – Proigmena Systimata Tilepikoinonion Pliroforikis kai Tilematikis AE să suporte propriile cheltuieli
de judecată, precum și pe cele efectuate de Comisia Europeană.